Ғалымжан Алмасбекұлы Елеуов

Ғалымжан Алмасбекұлы Елеуов (10 қазан 1978 жыл, Ақтөбе) — қазақстандық дәрігер-хирург және мемлекеттік қайраткер, Қазақстан Парламенті Мәжiлiсінің VII және VIII-шақырылымдарының депутаты (2021–2023), медицина ғылымдарының кандидаты (2010).

 Өмірбаяны 
Ғалымжан Елеуов 1978 жылдың 10 қазанында, Ақтөбе қаласында дүниеге келген. Ұлты — қазақ.

 Жоғарғы білімі 
 2001 жыл – Батыс Қазақстан Мемлекеттік Медицина Академиясы – Ақтөбе қаласы;
 2007 жыл – Қазақ гуманитарлық заң университеті, Астана қаласы;
 2010 жыл – Ұлттық ғылыми медициналық орталық, Астана қаласы; 
 2011 жыл – Назарбаев Университетінің (Жоғары бизнес мектебі MBA іскерлік әкімшілендіру саласындағы Дьюк университетінің Фукуа бизнес мектебінің бағдарламасы бойынша)
 Сеченов атындағы бірінші Мәскеу мемлекеттік медицина университеті, докторантура (2016)
 2023 жыл – ҚР Денсаулық сақтау министрлігінің қауымдастырылған профессоры
 2025 жыл – «Бизнес әкімшілігі докторы» (DBA), (Ресей Федерациясы Президенті жанындағы Халық шаруашылығы және мемлекеттік қызмет академиясы)

 Медицинадағы мансабы (1992–2021) 
1992 жылдан бастап Облыстық клиникалық аурухана, Ақтөбе қаласы, жақ-бет хирургиясы бөлімшесінде санитар болып мансабын бастады. Қызметін 1 қыркүйекке, 1995 жылға дейін жалғастырды.

2002–2007 жылдары аралығында Ақтөбедегі №2 қалалық емханада дәрігер-хирург болды. 2004 жылы Ақтөбенің Медициналық жедел жәрдем ауруханасында дәрігер-хирург қызметінде болды. Жұмысын 2007 жылға дейін жалғастырды.

2007 жылдың 11 наурызынан 2010 жылдың 1 мамырына дейін Ақтөбедегі Медициналық жедел жәрдем ауруханасында дәрігер-хирург және 2010–2012 жылдары №2 қалалық емханада Бас дәрігердің орынбасары болды.

2010 жылының қазанынан бастап «Дару клиникасы» медициналық оңалту орталығының директоры, Ақтөбе қаласы. 2016 жылы Ақтөбе қаласы «DARU Жарығы» клиникасы» офтальмологиялық орталығының директоры және 2018 жылы DARU «MEDICAL GROUP» бас директоры қызметтерінде жұмысын бастады. 2018 жылдан бастап Астанадағы «DARU» Ұлттық ғылыми оңалту орталығының директоры және 2020 жылдан «DARU NEFROS» нефрологиялық орталығының директоры болып жұмыс істеді.

2016 жылдан бастап 2021 жылдың 14 қаңтарына дейін Ақтөбе облысы мәслихатының депутаты.

 Депутаттығы (2021–2023) 
2021 жылы 14 қаңтар күні Ғалымжан Елеуов Мәжіліс VII-шақырылымының депутаты болып сайланды. Депутаттығын бастаған күні Ақтөбе облысындағы депутаттығынан және DARU компаниясындағы барлық лауазымдарынан бас тартты. Депутаттығы 2023 жылдың 19 қаңтарында аяқталды.

2023 жылдың наурызында Аманаттан Мәжіліс VIII-шақырылымының депутаты болып сайланды. Сол жылдың 27 маусымында Елеуов денсаулық сақтау министрі Ажар Ғиниятқа арнаған сөзінде Қазақстандағы оңалту орталықтарын сынға алды.

2023 жылдың 31 тамызында, Мәжіліс VIII-шақырылымының екінші сессиясына бір-ақ күн қалғанда Елеуов Орталық сайлау комиссиясына өкілетін мерзімінен бұрын тоқтату туралы өтініш жасады. Отставкаға кетуіне себептің не болғаны белгісіз. Елеуовтың депутаттығы ресми түрде 1 қыркүйек күні аяқталды. Оның отставкаға кету өтінішін орындауға дауыс берген депутаттың жалпы саны 94 болды.

 Өзге мемлекеттік қызметі 
2016 жылдан 2019 жылдың 5 наурызына дейін Елеуов ДСМ «Марат Оспанов атындағы Батыс Қазақстан медицина университеті» ШЖҚ РМК Байқау кеңесінің мүшесі болды.

17 мамыр 2016 жылдан 14 қаңтар 2021 жылға дейін Волейбол федерациясының Ақтөбе облысы бойынша вице-президенті.

2018 жылдан бастап 2021 жылдың 14 қаңтарына дейін «Атамекен» Қазақстан Республикасы Ұлттық Кәсіпкерлер Палатасының Өңірлік Кеңесінің Мүшесі, 2019 жылдың 12 қарашасынан 2022 жылдың 16 мамырына дейін ҚР ДСМ «Марат Оспанов атындағы Батыс Қазақстан медицина университеті» директорлар кеңесінің мүшесі, тәуелсіз директоры болды. Сол жылдың 5 қарашасында тәуелсіз директор, кеңес мүшесі лауазымына қайта тағайындалды.

2022 жылдан бері «AMANAT» партиясы жанындағы Денсаулық сақтау мәселелері жөніндегі республикалық қоғамдық кеңес жанындағы Денсаулық сақтау комитетінің төрағасы лауазымында.

2023 жылдың қыркүйегінен бастап Ақтөбе облысы әкімінің орынбасары

 Марапаттары және атақтары 
 2013 — Құрмет ордені;
 2019 — Қазақстан халқы ассамблеясының «Жомарт жан» төсбелгісі;
 2020 — «Денсаулық сақтау ісінің үздігі» (Денсаулық сақтау үздігі);
 2020 — Қазақстан Конституциясына 25 жыл медалі;
 2020 — «Ерен еңбегі үшін» медалі;
 2010 — медицина ғылымдарының кандидаты.

 Жеке өмірі 
Ғалымжан Елеуов үйленген, үш баласы бар. Елеуов қазақ, орыс, ағылшын тілдерін меңгерген.

 Сыртқы сілтемелер 
 ЕЛЕУОВ ҒАЛЫМЖАН АЛМАСБЕКҰЛЫ

 Дереккөздер 

Санат:Қазақстан Парламенті Мәжiлiсінің VII шақырылымының депутаттары‎
Санат:Қазақстан Парламенті Мәжiлiсінің VIII шақырылымының депутаттары‎